Korpiklaani

**Korpiklaani** («Лясное брацтва») — фінскі фолк-мэтал-гурт. Зьявіўся ў 1993 годзе як рэстаранны пад назвай Shamaani Duo. Гурт, які тады складаўся толькі зь Ёнэ Ярвэля й Маарэн Айкіё, іграў сем дзён у тыдзень у рэстаране Hullu poro («Звар’яцелы паўночны алень») ў Ляпляндыі. З 1997 году гурт завецца Shaman, у 2003 годзе ў Лахці ўдзельнікі Shaman сфармавалі Korpiklaani й адлічваюць сваю гісторыю з гэтага моманту.

Музыка Korpiklaani ўяўляе сабой сумесь гэві-мэталу й традыцыйнае саамскае й фінскае музыкі. У першых альбомах гурта, *[[Idja]]* й *[[Shamaniac]]*, значная частка песьняў уяўляла сабой традыцыйны саамскі ёйк.

## Склад
У пастаянны склад гурта, разам з рок-гітарыстамі, уваходзіць скрыпач, акардэаніст і флейтыст. Апроч таго, на альбоме *[[Tales Along This Road]]* можна пачуць торупіль (эстонскую валынку).

; Удзельнікі
* Ёнэ Ярвэля — вакал, гітара, мандаліна, ударныя, альт
* Кале «Канэ» Савіярві — гітара, бэк-вакал
* Ярка Аалтанэн — бас-гітара, бэк-вакал
* Туомас Роўнакары — скрыпка (з 2012)
* Самі Пэртула — акардэон (з сакавіка 2013)
* Самулі Мікканэн — ударныя (з канца 2019)

; Былыя ўдзельнікі
* Яака «Хітавайнэн» Лемэцю — акустычная й электрычная скрыпка, флейта, ўістл, ёўхіка, торупіль (эстонская валынка), мандаліна, губны гармонік, бэк-вакал, (2003—13.09.2011).
* Тэму Ээрала — скрыпка (з 2011 па 2012)
13 верасьня 2011 году было абвешчана, што Яака Лемэцю пакідае гурт праз праблемы са здароўем. Замест яго ўзялі студэнта факультэта народнае музыкі Акадэміі ім. Сыбэліюса Тэму Ээрала. Гэта першы выпадак за ўсю гісторыю Korpiklaani, калі памяняўся склад. Ээрала ўпершыню выступіў з гуртам на канцэрце ў Ратэрдаме 24 верасьня. Празь некаторы час у складзе Korpiklaani зноў адбыліся зьмяненьні — 22 лютага 2012 году Тээму зьмяніў скрыпач Туомас Роўнакары.
* Юха Каўпінэн — акардэон, бэк-вакал. Аб’явіў аб выхадзе з гурту 13 сакавіка 2013 году. Сам музыка тлумачыць свой выхад жаданьнем сканцэнтравацца на іншых мэтах.
* Маці «Матсан» Ёгансан — ударныя, бэк-вакал (да 2019)

## Дыскаграфія
Korpiklaani — адзін з самых «пладавітых» гуртаў, якія граюць фолк-мэтал: пачынаючы з 2003 году гурт выпусьціў восем паўнафарматных альбомаў. На думку саміх музыкаў, Korpiklaani іх ня корміць — практычна ўсе вымушаныя працаваць «на баку», каб запрацаваць сабе на дастойнае жыцьцё.

Як і плянавалася, 3 жніўня 2012 году выйшаў новы альбом гурта — *[[Manala]]*. Пасьля гэтага, на момант лістапада 2022 году, выйшла яшчэ 4 альбомы: Noita, Live at Masters of Rock, Kulkija, а таксама Jylhä, прэзэнтаваны 5 лютага 2021 г.

### Shamaani Duo
* *[[Hunka Lunka|Hunka lunka]]* (1996) — дуэт з Маарэн Айкіё

### Shaman
* *[[Idja]]* (1999)
* *[[Shamaniac]]* (2002)

### Korpiklaani

#### Паўнафарматныя альбомы
* *[[Spirit of the Forest]]* (2003)
* *[[Voice of Wilderness]]* (2005)
* *[[Tales Along This Road]]* (2006)
* *[[Tervaskanto]]* (2007)
* *[[Korven Kuningas]]* (2008)
* *[[Karkelo]]* (2009)
* *[[Ukon Wacka]]* (2011)
* *[[Manala]]* (2012)
* Noita (2015)
* Live at Masters of Rock (2017, DVD/Blu-Ray)
* Kulkija (2018)
* Jylhä (2021)

#### Сынглы
* «Keep on Galloping» (2008)
* «Vodka» (2009)
* «Ukon Wacka» (2010)
* «Metsälle» (2012)

### Відэакліпы
* «Wooden Pints» (2003)
* «Hunting Song» (2005)
* «Kädet Siipinä» (2005)
* «Beer Beer» (2005)
* «Happy Little Boozer» (2006)
* «Tervaskanto» (2007)
* «Metsämies» (2008)
* «Keep on Galloping» (2008)
* «Vodka» (2009)
* «Tequila» (2011)
* «Rauta» (2012)

## Крыніцы

## Вонкавыя спасылкі
* Афіцыйная старонка ў сеціве
* Korpiklaani на Encyclopaedia Metallum
* 
* Youtube

Катэгорыя:Музычныя гурты, якія зьявіліся ў 2003 годзе
Катэгорыя:Фінскія музычныя гурты
Катэгорыя:Музычныя гурты стылю фолк-мэтал
Катэгорыя:Фінскія фольк-мэтал-гурты